Протести и насилие в Пакистан след процес за богохулство срещу християнка Тоня Димитрова Съдът отмени смъртна присъда , обществото се бунтува Религиозни протести и насилие в Пакистан , след като върховният съд отмени смъртната присъда за християнка , осъдена за богохулство срещу пророка Мохамед . Ася Биби прекара 8 години и половина в затвор . 37 - годишната Ася Биби , майка на 4 деца , е на полето с група жени през далечната 2009 г . Жаждата води до караница . Жените казват , че Ася е използвала чаша за вода и те не могат да я докосват , защото е омърсена . Според прокурорите в сблъсъка Ася прави три обидни коментара за пророка Мохамед . След това тя е бита пред дома й и признава богохулство пред цяла тълпа , сееща смъртни заплахи . Чувството да си ничий : За пътя от исляма до християнството Религиозните хардлайнери излязоха на протести в Карачи , Лахор , Пешавар и Мултан . Има сблъсъци и с полицията . Пакистанските телевизии не съобщават новината , за да не разпалват напрежение . „ Само законът на пророка Мохамед и на Аллах ще властва в тази държава . Няма място за либерализъм и светски закони ” , заявява Шарджийл Моглани , демонстрант от Карачи . Не мога да повярвам , заяви Ася от затвора , а християнската общност в Пакистан отправи призив . „ Тя е наша сестра , християнка , Бог въздаде справедливост . Молим правителството да предприеме действия . Молим се за мир в страната ” , заяви пастор Джавед Масих . Процесът срещу християнката взриви правозащитните организации по света и стигна дори до Ватикана с призиви за освобождаване и от папа Бенедикт , и от Франциск . Малко след произнасянето на смъртната присъда известен политик и губернатор на провинция в Пакистан беше убит , след като защити Ася . Убийството е извършено от собствения му бодигард Мумтаз Кадри , който впоследствие е екзекутиран и превърнат в герой . Привържениците на Кадри създадоха политическа партия , която събра около 2 милиона гласа на парламентарните избори тази година . Предполага се , че именно тази партия стои зад днешните протести и насилие . Ислямът е национална религия в Пакистан , а смъртната присъда за богохулство е въведена през 1986 година . Християните са около 1 , 5 % от населението . През последните години са обект на религиозно преследване , особено след войната в Афганистан . Най - малко две западни държави са предложили убежище на Ася Биби , очакванията са нейното освобождаване да предизвика нова вълна от насилие . Новините на NOVA - вече и в Instagram , последвайте ни . За още новини харесайте и страницата ни във Facebook ТУК .